Umferð í Hvalfjarðargöngum jókst um 6,2% á fyrri helmingi yfirstandandi rekstrarárs Spalar frá sama tímabili í fyrra , en rekstrarár er frá byrjun október til loka september og var því hálfnað um síðustu mánaðamót . Síðustu sex mánuðina fóru tæplega 840.000 bílar um göngin en á sama tímabili fyrir ári voru það tæplega 790.000 bílar . Langmest aukning var í nóvember síðastliðnum eða um um 17,7% frá sama mánuði 2006 . Umferðin í janúar og febrúar í ár var hins vegar litlu meiri en í sömu mánuðum í fyrra . Nettótekjur Spalar af umferðinni drógust hinsvegar saman um 6% á sama tíma og bílunum fjölgaði um 6,2% . Í tilkynningu á heimasíðu Spalar segir að þannig megi glöggt sjá áhrif gjaldskrárbreytinga hjá félaginu .